b'\n_START_ARTICLE_\nSonic the Hedgehog\n_START_SECTION_\nHahmoesittely\n_START_PARAGRAPH_\nSonic on 15 vuotias siniturkkinen siili, joka on syntynyt Joulusaarella (engl. Christmas Island). Sonicin oikea nimi on Sonic \'\'Maurice\'\' The Hedgehog.  H\xc3\xa4n on 155 senttimetri\xc3\xa4 pitk\xc3\xa4 ja painaa noin 35 kilogrammaa. Sonic on maailman nopein siili, joka pystyy juoksemaan \xc3\xa4\xc3\xa4nt\xc3\xa4 nopeammin. H\xc3\xa4n voi kierty\xc3\xa4 palloksi, l\xc3\xa4hinn\xc3\xa4 tuhotakseen vihollisia, mik\xc3\xa4 on t\xc3\xa4rke\xc3\xa4 osa pelej\xc3\xa4 ja animaatioita._NEWLINE_Peleiss\xc3\xa4 Sonic ei osaa koskaan uida, vaan vajoaa pohjaan, mutta h\xc3\xa4n voi juosta veden pinnalla. Adventures of Sonic the Hedgehog -animaatiossa h\xc3\xa4n tosin osaa uida ja Mario & Sonic at the Olympic Games -peleiss\xc3\xa4 h\xc3\xa4n k\xc3\xa4ytt\xc3\xa4\xc3\xa4 pelastusliivej\xc3\xa4 pysy\xc3\xa4kseen pinnalla ja osaa v\xc3\xa4liaikaisesti uida vain Super Smash Bros. Brawl -peliss\xc3\xa4._NEWLINE_Sonic taistelee ilke\xc3\xa4\xc3\xa4 Tri. Ivo \xe2\x80\x9dEggman\xe2\x80\x9d Robotnikia vastaan ja usein Eggmanin tavoite on ker\xc3\xa4t\xc3\xa4 kaikki seitsem\xc3\xa4n Kaaossmaragdia_NEWLINE_(Chaos Emeralds), ja niiden voimalla tuhota maailma ja rakentaa tilalle paikka jota h\xc3\xa4n hallitsisi. Vanhoissa Sonic-peleiss\xc3\xa4 Eggmanin tavoite oli Kaaossmaragdien voimalla muuttaa kaikki Sonicin el\xc3\xa4inyst\xc3\xa4v\xc3\xa4t aivottomiksi Badnik-roboteiksi. El\xc3\xa4imet toimivat n\xc3\xa4iden robottien voimanl\xc3\xa4htein\xc3\xa4, ja Sonicin tuhottua robotin ne loikkivat tiehens\xc3\xa4._NEWLINE_Tulkinnasta riippuen Sonic asuu joko kummallisessa versiossa Maa-planeetasta tai planeetta Mobiuksella (kuten vanhoissa DiC\xe2\x80\x99in televisiosarjoissa ja virallisessa Sonic-sarjakuvassa). Sonicin yst\xc3\xa4viin kuuluvat muun muassa nuori, kaksih\xc3\xa4nt\xc3\xa4inen lent\xc3\xa4v\xc3\xa4 kettu Miles "Tails" Prower, liit\xc3\xa4v\xc3\xa4 nokkasiili Knuckles the Echidna sek\xc3\xa4 my\xc3\xb6hemmiss\xc3\xa4 peleiss\xc3\xa4 vaaleanpunainen tytt\xc3\xb6siili Amy Rose ja j\xc3\xa4nis Cream the Rabbit. Sonicilla on ollut my\xc3\xb6s lukuisia vastustajia tri. Eggmanin lis\xc3\xa4ksi, kuten Metal Sonic, Shadow the Hedgehog ja Silver the Hedgehog.\n_START_SECTION_\nKyvyt\n_START_PARAGRAPH_\nSonicilla on kyky juosta \xc3\xa4\xc3\xa4nt\xc3\xa4 nopeammin eli yli 1\xc2\xa0236 kilometri\xc3\xa4 tunnissa. Peleiss\xc3\xa4 h\xc3\xa4nen tunnettuihin kykyihins\xc3\xa4 on kuulunut kierrehy\xc3\xb6kk\xc3\xa4ys (Spin Attack), jonka h\xc3\xa4n voi tehd\xc3\xa4 hyppiess\xc3\xa4 ja juostessa parhaimalla nopeudella, jolloin Sonic saa viholliset raivatuksi tielt\xc3\xa4\xc3\xa4n. Suomenkielisiss\xc3\xa4 ohjekirjoissa kyky on nimetty erilaisesti, muun muassa \xe2\x80\x9dSuper Sonicin kierrehy\xc3\xb6kk\xc3\xa4ys\xe2\x80\x9d ja \xe2\x80\x9dpy\xc3\xb6rresy\xc3\xb6ksy\xe2\x80\x9d . Sonic 2:sta l\xc3\xa4htien Sonic on saanut hetkess\xc3\xa4 lis\xc3\xa4vauhtia sy\xc3\xb6ksyhy\xc3\xb6kk\xc3\xa4yksen (Spin Dash) avulla. Sonic CD:ss\xc3\xa4 Sonic pystyy tekem\xc3\xa4\xc3\xa4n \xe2\x80\x9dSuper Peel-Out\xe2\x80\x9d_NEWLINE_-liikkeen, jolloin h\xc3\xa4nen nopeutensa kasvaa ja jalkojensa liike menee 8-muotoon. Sonic Adventuressa Sonic kykenee tekem\xc3\xa4\xc3\xa4n \xe2\x80\x9dHoming Attack\xe2\x80\x9d -liikkeen, jolloin h\xc3\xa4n ohjautuu pallona kohdetta p\xc3\xa4in. H\xc3\xa4n voi my\xc3\xb6s k\xc3\xa4ytt\xc3\xa4\xc3\xa4 Wisp-avaruusolioiden voimia Sonic Coloursissa. _NEWLINE_Sonicilla on ollut pelisarjan aikana useita erilaisia muodonmuutoksia. Sonic kykenee muuttumaan kultaiseksi \xe2\x80\x9dSuper Soniciksi\xe2\x80\x9d saatuaan haltuunsa seitsem\xc3\xa4n Kaaossmaragdia ja v\xc3\xa4hint\xc3\xa4\xc3\xa4n 50 sormusta. Super Sonicin piikit nousevat yl\xc3\xa4viistoon ja h\xc3\xa4n on liki haavoittumaton ja kykenee toisinaan jopa lent\xc3\xa4m\xc3\xa4\xc3\xa4n (n\xc3\xa4hty l\xc3\xa4hinn\xc3\xa4 avaruudessa). Super Sonicin voimat ehtyv\xc3\xa4t kun sormukset kuluvat loppuun ja h\xc3\xa4n muuttuu takaisin tavalliseksi Soniciksi. Super Sonic esiintyy ensimm\xc3\xa4isen kerran Sonic 2 -peliss\xc3\xa4 ja on useimmiten k\xc3\xa4ytetty muodonmuutos, joka on esiintynyt pelisarjan aikana._NEWLINE_Lis\xc3\xa4ksi ainoastaan Sonic 3 & Knuckles -peliss\xc3\xa4 Sonic saa haltuunsa seitsem\xc3\xa4n Supersmaragdia ja voi muuttua \xe2\x80\x9dHyper Soniciksi\xe2\x80\x9d. Hyper Sonic v\xc3\xa4lkkyy kaikkien Kaaossmaragdien v\xc3\xa4reiss\xc3\xa4. Lis\xc3\xa4ksi Hyper Sonic kykenee tekem\xc3\xa4\xc3\xa4n tuplahypyn mihin suuntaan tahansa. \xe2\x80\x9dSonic the Werehog\xe2\x80\x9d esiintyy Sonic Unleashedissa, jossa Sonicista tulee y\xc3\xb6aikaan \xe2\x80\x9dsusi-Sonic\xe2\x80\x9d, jolla on erikoisia ominaisuuksia. Pelin alussa h\xc3\xa4n saa t\xc3\xa4m\xc3\xa4n muodon Eggmanin houkuteltua h\xc3\xa4net laitteeseensa. Were-hog-muoto n\xc3\xa4hd\xc3\xa4\xc3\xa4n vain t\xc3\xa4ss\xc3\xa4 peliss\xc3\xa4 ja muun muassa Sonic Archie -sarjakuvassa sek\xc3\xa4 Night of the Werehog-lyhytfilmiss\xc3\xa4. Sonic and the Secret Ringsin \xe2\x80\x9dDarkspine Sonic\xe2\x80\x9d on Sonicin erikoisempi supermuoto, joksi Sonic muuttuu kolmen World Ring -sormuksen avulla (raivon, vihan ja surun sormuksilla) Erazor Djinnin tapettua Shahran. \xe2\x80\x9dExcalibur Sonic\xe2\x80\x9d esiintyy Sonic and the Black Knightissa. Siin\xc3\xa4 Sonic saa kultaisen haarniskan, mutta Sonicin piikit eiv\xc3\xa4t nouse yl\xc3\xa4viistoon.\n_START_SECTION_\nArchie Comics -sarjakuvat\n_START_PARAGRAPH_\nArchie Comics alkoi julkaista samannimist\xc3\xa4 sarjakuvaa vuonna 1993, ja Semic julkaisi sit\xc3\xa4 Suomessa vuosina 1994\xe2\x80\x931996. Vuodesta 2010 l\xc3\xa4htien sit\xc3\xa4 ryhdyttiin julkaisemaan alkuper\xc3\xa4iskielell\xc3\xa4. Kuten piirrosarjassa Sonic oli yksi vapauden taistelijoista, jotka yritt\xc3\xa4v\xc3\xa4t kukistaa tri Robotnikin diktatuurin. Sarjakuvassa Sonicilla on oma perhe, robostroitunut set\xc3\xa4ns\xc3\xa4 Chuck sek\xc3\xa4 lemmikkikoira, joka joutuu sarjakuvan aikana my\xc3\xb6s robostroiduksi ja siten my\xc3\xb6hemmin takaisin fyysiseen muotoonsa. Sonic joutuu my\xc3\xb6s itse v\xc3\xa4liaikaisesti robostroiduksi kaksi kertaa sarjakuvan aikana ja h\xc3\xa4nell\xc3\xa4 on ollut rakkaussuhteita lukuisiin henkil\xc3\xb6ihin erityisesti Sally Acorniin.\n_START_SECTION_\nSonic the Comic\n_START_PARAGRAPH_\nVuosien 1993 ja 2002 v\xc3\xa4lill\xc3\xa4 Fleetway-kustantamon, nykyisin Egmontin julkaisemassa Sonic the Comic -sarjakuvassa Sonicin persoonallisuus on paljon vakavampi ja aggressiivinen jopa h\xc3\xa4nen yst\xc3\xa4vi\xc3\xa4\xc3\xa4n kohtaan. Sonic on johtohahmo vapauden taistelijoissa, joihin sarjakuvassa kuului Miles \xe2\x80\x9dTails\xe2\x80\x9d Prower, Amy Rose, Johnny Lightfoot, Porker Lewis sek\xc3\xa4 my\xc3\xb6hemmin my\xc3\xb6s Knuckles ja Tekno. Sarjakuvassa Sonic kertoi olleensa alun perin tavallinen ruskeaturkkinen siili, joka p\xc3\xa4\xc3\xa4si sis\xc3\xa4\xc3\xa4n lempe\xc3\xa4mielisen tri. Ovi Kintoborin laboratorioon ja ryhtyi t\xc3\xa4ll\xc3\xb6in h\xc3\xa4nen apulaisekseen. My\xc3\xb6hemmin laboratorio vaningon seurauksena Kinborista muuntautui julma tri. Ivo Robotnik. Sarjakuvan aikana planeetta Mobius joutuu Robotnikin hallinnan alle Sonicin ja kumppaneiden ollessa toisessa ulottuvuudessa vain pari kuukautta. Sarjakuvassa Sonicin supermuoto Super Sonic on erillinen, psykoottinen demoniolento, jota Sonic ei pysty itse hallitsemaan k\xc3\xa4ytt\xc3\xa4ess\xc3\xa4\xc3\xa4n Kaaosmaragdien voimaa.\n_START_SECTION_\nDiC-piirretyt\n_START_PARAGRAPH_\nDiC on tuottanut kolme erilaista Soniciin perustuvaa piirrossarjaa. Sonicin \xc3\xa4\xc3\xa4nin\xc3\xa4yttelij\xc3\xa4n\xc3\xa4 toimi kaikissa kolmessa animaatiosarjassa Jaleel White. Ensimm\xc3\xa4inen oli Adventures of Sonic the Hedgehog, jota tehtiin vain yksi tuotantokausi. Sarjassa k\xc3\xa4sitell\xc3\xa4\xc3\xa4n Sonicin ja Tailsin seikkailuja humoristisella tavalla. Kuten peleiss\xc3\xa4, sarjassa Sonic ja Tails pys\xc3\xa4ytt\xc3\xa4v\xc3\xa4t tri. Robotnikin lukuisat suunnitelmat vallata planeetta Mobius. Sarjassa my\xc3\xb6s Sonicin lempiruuaksi paljastuu chilimakkara, johon my\xc3\xb6hemmin viitataan Sonicin lempiruokana muissa piirretyiss\xc3\xa4 ja peleiss\xc3\xa4. Sarjasta on olemassa my\xc3\xb6s 66. jakso Sonic\xe2\x80\x99s Christmas Blast, joka on  jouluaiheinen televisiospeciaali, jossa Sonic yritt\xc3\xa4\xc3\xa4 valjastaa t\xc3\xa4ydellisen nopeuden ja pys\xc3\xa4ytt\xc3\xa4\xc3\xa4 tri. Robotnikin aikeet pilata joulun._NEWLINE_Toinen paljon vakavampi ja fanien hyv\xc3\xa4ksynn\xc3\xa4n saanut, kolme tuotantokautta kest\xc3\xa4nyt on Sonic the Hedgehog, fanien keskuudessa Sonic SatAM (Saturday AM). Sarjassa Sonic oli yksi vapaustaistelijoista (engl. freedom fighters), jotka yhdess\xc3\xa4 pys\xc3\xa4ytt\xc3\xa4v\xc3\xa4t tri. Robotnikin, joka on valloittanut suuren osan Mobiuksesta ja hallitsee sit\xc3\xa4 julmalla, futuristisella diktatuurilla. Sarjassa Sonicilla on my\xc3\xb6s rakkaussuhde Sally Acornin kanssa. Lukuisia elementtej\xc3\xa4 sarjasta on otettu mukaan Archie Comicsin sarjakuvaan._NEWLINE_1990-luvun lopulla DiC teki viel\xc3\xa4 yhden tuotantokauden pituisen, 40 jakson mittaisen Sonic Undergroundin (spin-off), joka tuotettiin yksinoikeudella Sci-Fi Channel -kanavalle. Sarjassa esiteltiin yksinoikeudellisesti Sonicin sisarukset Sonia ja Manic, heid\xc3\xa4n \xc3\xa4itins\xc3\xa4 ja Mobiuksen entinen hallitsija Kuningatar Aleena, jonka valta riistettiin tri. Robotnikin toimesta. Sonic, Sonia ja Manic yritt\xc3\xa4v\xc3\xa4t etsi\xc3\xa4 l\xc3\xa4pi sarjan heid\xc3\xa4n kadonnutta \xc3\xa4iti\xc3\xa4\xc3\xa4n. Sarja ei sovi samaan jatkumoon pelien tai muiden Sonic piirrettyjen kanssa, ja sit\xc3\xa4 pidet\xc3\xa4\xc3\xa4nkin erillisen\xc3\xa4 jatkumona/viralliseen jatkumoon kuulumattomana.\n_START_SECTION_\nSonic the Hedgehog (OVA-elokuva)\n_START_PARAGRAPH_\n1996 Taki Corporation teki my\xc3\xb6s kaksiosaisen Sonic the Hedgehog -animen (tunnetaan my\xc3\xb6s nimell\xc3\xa4 Sonic OVA), joka julkaistiin 1999 Yhdysvalloissa ja Euroopassa tunnin pituisena elokuvana. Elokuvassa Sonic l\xc3\xa4htee Robotnikin avunpyynn\xc3\xb6st\xc3\xa4 pys\xc3\xa4ytt\xc3\xa4m\xc3\xa4\xc3\xa4n apurinsa Tailsin kanssa generaattoria, joka sijaitsee Robotropoliksessa ja jota Metal Robotnik vartioi. My\xc3\xb6hemmin selvi\xc3\xa4\xc3\xa4, ett\xc3\xa4 generaattori on osa Robotnikin suunnitelmaa saada Sonicin muisti ja kyvyt voimanl\xc3\xa4hteeksi h\xc3\xa4nen luomukselleen Hyper Metal Sonicille. Elokuvan aikana Sonic joutuu taistelemaan Hyper Metal Sonicia vastaan kahdesti ja saa h\xc3\xa4nest\xc3\xa4 tasavertaisen vastuksen. Elokuvassa Sonicin \xc3\xa4\xc3\xa4nin\xc3\xa4yttelij\xc3\xa4n\xc3\xa4 toimii englanniksi Martin Burke ja japaniksi Masami Kikuchi.\n_START_SECTION_\nSonic X\n_START_PARAGRAPH_\nSonic X esitettiin vuosina 2003\xe2\x80\x932004 ja se n\xc3\xa4kyi my\xc3\xb6s Suomessa maksullisella Jetix-kanavalla. Heti ensimm\xc3\xa4isess\xc3\xa4 jaksossa Sonic yritt\xc3\xa4\xc3\xa4 pys\xc3\xa4ytt\xc3\xa4\xc3\xa4 tri. Eggmanin ja pelastaa Creamin ja Cheesen. Eggmanin k\xc3\xa4ytt\xc3\xa4ess\xc3\xa4 laitetta johon Kaaossmaragdit oli asetettu, teleporttaa Sonicin ja muut ihmisten maailmaan, jossa poliisit alkavat jahdata h\xc3\xa4nt\xc3\xa4. Maailman nopein autokaan ei saa Sonicia kiinni Sonicin rikkoessa \xc3\xa4\xc3\xa4nivallin ja ampaistessa moottoritiety\xc3\xb6maan rampilta lentoon. Sonic putoaa uima-altaaseen, josta ei p\xc3\xa4\xc3\xa4se yl\xc3\xb6s omin avuin, koska ei osaa uida. Onneksi Chris Thorndyke auttaa Sonicin yl\xc3\xb6s ja siit\xc3\xa4 tarina alkaa. Sonic X:n toisen kausien tarinat perustuvat Sonic Adventure, Sonic Adventure 2 ja Sonic Battle -peleihin, joissa Sonic kohtaa vastustajina Chaos-vesiolennon, Shadow the Hedgehogin ja Emerlin. Kolmannella kaudella Sonic ja yst\xc3\xa4v\xc3\xa4t yritt\xc3\xa4v\xc3\xa4t pys\xc3\xa4ytt\xc3\xa4\xc3\xa4 galaktista Metarex-armeijaa. Sarjassa Sonicin \xc3\xa4\xc3\xa4nin\xc3\xa4yttelij\xc3\xa4n\xc3\xa4 on toiminut englanniksi Jason Griffith (h\xc3\xa4n my\xc3\xb6hemmin jatkaa Sonicin \xc3\xa4\xc3\xa4nin\xc3\xa4yttelij\xc3\xa4n\xc3\xa4 peleiss\xc3\xa4) ja japaniksi Junichi Kanemaru, joka on my\xc3\xb6s toiminut Sonicin japanilaisena \xc3\xa4\xc3\xa4nin\xc3\xa4yttelij\xc3\xa4n\xc3\xa4 peleiss\xc3\xa4. Mutta englanninkielisess\xc3\xa4 versiossa on sensoroitu monia kohtauksia jotka ovat Japaninkielisess\xc3\xa4 vrsiossa tiettyjen kopiointioikeuksien ja raa\'n v\xc3\xa4kivallan vuoksi.\n_START_SECTION_\nR\xc3\xa4yh\xc3\xa4-Ralf\n_START_PARAGRAPH_\nDisneyn  videopelien maailmaan sijoittuvassa animaatiossa R\xc3\xa4yh\xc3\xa4-Ralfissa (eng. Wreck-It Ralph) n\xc3\xa4hd\xc3\xa4\xc3\xa4n Sonic tekem\xc3\xa4ss\xc3\xa4 lyhyeen esiintymisens\xc3\xa4. My\xc3\xb6s tri. Robotnik n\xc3\xa4hd\xc3\xa4\xc3\xa4n vilahtavan elokuvassa muiden tunnettujen videopeli-hahmojen tapaan.\n_START_SECTION_\nSonic Boom\n_START_PARAGRAPH_\nSonicin uusi televisiosarja,Sonic Boom, luo hahmolle kokonaan uuden ulkoasun ja t\xc3\xa4ysin erilaisen universumin.'